Купена духмяная

Купе́на духмяная (Polygonatum odoratum) — кветкавая расліна роду  сямейства .

 Назвы 
Купена духмяная, саламонава пячатка, зязюліны ручнікі, пупнік, грыжнік.

 Батанічнае апісанне 
Шматгадовая травяністая расліна вышынёй 30—60 см, з доўгім і тоўстым вузлаватым карэнішчам. Сцябло голае, граністае, у верхняй частцы сагнутае дугой. Лісце чаргаванае, простае, суцэльнае, сядзячае, падоўжана-эліптычнае, зрэдку яйцападобнай формы, з гладкім краем. Кветкі адзіночныя або па 2 (па 3—5, радзей па 2) на кветаносах у пазухах лісця, белыя з зеленаватым адценнем. Пялёсткаў і тычынак — 6. Плод — ягада сінявата-чорнага колеру.

Расліна ядавітая.

 Распаўсюджанне і экалогія 
Расліна распаўсюджана на тэрыторыі Еўропы і ўмераных абласцей Азіі. Святлолюбівая, ценевынослівая расліна. Ксерафіт, мезафіт і мезатроф.

Расце на лугах, узлесках і палянах, у хваёвых, мяшаных, зрэдку — шыракалістых лясах, у хмызняках на берагавых схілах.
Цвіце ў маі—чэрвені. Плады паспяваюць у жніўні.

Ахоўваецца на тэрыторыі Украіны і шэрагу рэгіёнаў РасііPolygonatum odoratum (Mill.) Druce // ИАС «ООПТ России».

 Гаспадарчае значэнне 
Дэкаратыўная і лекавая расліна. У лекавых мэтах выкарыстоўваюцца сцяблы, лісце і карэнішчы.

Маладыя парасткі і багатыя на крухмал карэнішчы ядомыяКупена аптечная — Polygonatum odoratum // Экологический центр «Экосистема»™, А. С. Боголюбов.

У прыродзе з’яўляецца кормам плямістым аленям і алтайскім маралам.

 Літаратура 








 Спасылкі 

 Polygonatum odoratum (Mill.) Druce // ИАС «ООПТ России»
 Купена аптечная — Polygonatum odoratum // Экологический центр «Экосистема»™, А. С. Боголюбов

Катэгорыя:Флора Еўразіі
Катэгорыя:Спаржавыя
Катэгорыя:Лекавыя расліны
Катэгорыя:Дэкаратыўныя расліны
Катэгорыя:Ядавітыя расліны